ai4bharat/Pralekha huggingface dataset:
கப்பல் போக்குவரத்து அமைச்சகம்
நவீன வசதிகளுடன் புதுப்பிக்கப்பட்ட 78 ஆண்டுகள் பழமை வாய்ந்த பாரம்பரிய நீராவி படகு விரைவில் பயன்பாட்டிற்கு வருகிறது
கடந்த 1944-ஆம் ஆண்டு இங்கிலாந்தின் டம்பர்டன் கப்பல் தளத்தில் உருவாக்கப்பட்ட நீராவி படகான ‘பி.எஸ்.போபால்’, கொல்கத்தாவின் சியாமா பிரசாத் முகர்ஜி துறைமுகத்தால்  பயிற்சி கப்பலாக பயன்படுத்தப்பட்டு வந்தது. 2019-ஆம் ஆண்டு பயிற்சி நிறுவனத்துடனான ஒப்பந்தம் முடிவடைந்த பிறகு பாரம்பரியமிக்க இந்த படகை புதுப்பித்து, மக்களின் பயன்பாட்டிற்கு கொண்டு வர சியாமா பிரசாத் முகர்ஜி துறைமுகம் முடிவு செய்ததாக அதன் தலைவர் திரு வினித் குமார் தெரிவித்தார். இதையடுத்து, மோசமாக சிதிலம் அடைந்திருந்த இந்த படகை நீண்ட கால ஒப்பந்தத்தில் பயன்படுத்த திட்டமிடப்பட்டது.
ஒப்பந்த காலம் முழுவதும் கொல்கத்தா துறைமுகத்தின் பொறுப்பிலேயே படகு இருக்கும் வகையில் வெளிப்படையான ஏல முறையில் நீண்ட கால ஒப்பந்தம் செய்யப்பட்டது.
ஒப்பந்தத்தின் படி, கரை ஓரத்தில் பி.எஸ்.போபால் படகு நிறுத்தி வைக்கப்பட்டு, கண்காட்சி அரங்குகள், உணவகம், சிறிய கூட்ட அரங்குகள் உள்ளிட்டவை அதில் இடம்பெற்றிருக்கும்.
படகை புதுப்பிக்கும் பணிகள் நிறைவடையும் தருவாயில் இருப்பதோடு, பயணிகளின் பாதுகாப்பை உறுதி செய்யும் பணிகள் சோதனை முயற்சியில் மேற்கொள்ளப்பட்டு வருகின்றன.
இந்திய துணை கண்டத்தில் முதன் முறையாக இது போன்ற புதுப்பிக்கப்பட்ட படகை, அடுத்த மாத துவக்கத்தில் அறிமுகப்படுத்த திட்டமிடப்பட்டுள்ளதாக திரு வினித் குமார் கூறினார். இந்தப் படகு தற்போது இயக்க நிலையில் இல்லாத போதும், அதன் அடிப்படை அமைப்பை மாற்றாமல், 1944-ஆம் ஆண்டு கட்டமைக்கப்பட்ட போது இருந்த உணர்வை பயணிகளுக்கு வழங்கும் வகையில் ஆற்றில் இந்த படகு நகர்வதற்கு ஏதுவாக பிரதான என்ஜின்கள் புதிதாக பொருத்தப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1854062
அறிவியல் மற்றும் தொழில்நுட்பத்துறை
துணிகளில் படிந்திருக்கும் தொற்றுகளை நீக்கும் குறைந்த விலை நானோ மெட்டீரியலை ஐஎன்எஸ்டியின் விஞ்ஞானிகள் கண்டுபிடித்தனர்
வெள்ளி மற்றும் இதர உலோகப் பொருட்களுக்கு மாற்றாக, கண்ணுக்குத் தெரியும் ஒளியில் நுண்ணுயிர் தொற்றை நீக்கும் உலோகம் அல்லாத குறைந்த விலை நானோமெட்டீரியலை, இந்திய அரசின் அறிவியல் மற்றும் தொழில்நுட்பத்துறையின் கீழ் இயங்கும் தன்னாட்சி அமைப்பான நானோ அறிவியல் மற்றும் தொழில்நுட்ப நிறுவனம் ஐஎன்எஸ்டியின் விஞ்ஞானிகள் கண்டுபிடித்துள்ளனர்.
ஐஎன்எஸ்டியின் டாக்டர் கமலக்கண்ணன் கைலாசம் குழு டாக்டர் ஆசிப்கான் ஷாநவாசுடன் சேர்ந்து நடத்திய ஆய்வு ஜர்னல் கார்பன் சஞ்சிகையில் வெளியாகி உள்ளது. கண்ணுக்கு தெரியும் ஒளியில் பாக்டீரியாவுக்கு எதிரான செயல்பாட்டுக்கான கார்பன் நைட்ரேட் குவாண்டம் புள்ளிகளை அவர்கள் சோதனை செய்தனர். இதன் முடிவில், பாலூட்டிகளின் செல்களுடன் உயிர் இணக்கத்தன்மை கொண்ட கிருமி நீக்கியாக இது செயல்படுவது கண்டறியப்பட்டது. உலோகம், உலோகம் இல்லாத குறைக் கடத்திகள் மற்றும் விலை உயர்ந்த வெள்ளிக்கு மாற்றாக குறைந்த விலையில், சிறந்த பாக்டீரியா நீக்கியாக இது செயல்படுகிறது என அந்தக் குழு தெரிவித்துள்ளது.
(Visitor Counter : 160
குடியரசுத் தலைவர் செயலகம்
பத்திரிகை தகவல்
பிரதமரின் பரிந்துரையை ஏற்று, மத்திய அமைச்சர் திரு பியூஷ் கோயல் அவரிடம் ஏற்கனவே உள்ள துறைகளுடன் சேர்த்து நுகர்வோர் நலன், உணவு மற்றும் பொது விநியோகம் அமைச்சகத்தின் பொறுப்பையும் கவனிப்பார் என்று குடியரசுத் தலைவர் அறிவித்துள்ளார்.
(
மத்திய அமைச்சரவை
விமானப் போக்குவரத்து துறையில் ஒத்துழைப்புக்கு இந்தியா-ஸ்பெயின் இடையே புரிந்துணர்வு ஒப்பந்தம் மேற்கொள்ள மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், விமானப் போக்குவரத்து அமைப்பில் ஒத்துழைப்புக்காக இந்தியா-ஸ்பெயின் இடையே புரிந்துணர்வு ஒப்பந்தம் மேற்கொள்ள ஒப்புதல் அளிக்கப்பட்டது.
இந்த புரிந்துணர்வு ஒப்பந்தம் இந்தியாவுக்கும், ஸ்பெயினுக்கும் இடையே விமானப் போக்குவரத்து உறவில் முக்கிய மைல்கல்லாக இருக்கும். இதன்மூலம், இரு நாடுகளுக்கும் இடையே மிகப்பெரிய அளவில் வர்த்தகம், முதலீடு, சுற்றுலா மற்றும் கலாச்சார பரிமாற்றங்கள் அதிகரிப்பதற்கு வாய்ப்பு ஏற்படும்.
குடியரசுத் தலைவர் செயலகம்
செப்டம்பர் 26 முதல் 28 வரை குடியரசுத் தலைவர் கர்நாடகா பயணம்
குடியரசு தலைவர் திருமதி திரௌபதி முர்மு, நாளை  முதல் 28ந்தேதி வரை கர்நாடக மாநிலத்துக்கு பயணம் மேற்கொள்கிறார். குடியரசு தலைவர் பதவியேற்ற பின்னர் ஒரு மாநிலத்துக்கு அவர் பயணம் செய்வது இதுவே முதல் முறையாகும்.
மைசூர் சாமுண்டி மலையில் தசரா விழாவை நாளை குடியரசுத் தலைவர் தொடங்கி வைக்கிறார். அதே நாளில், ஹூபாலியில் ஹூப்ளி-தார்வாட் மாகராட்சி ஏற்பாடு செய்துள்ள ‘பவுர சன்மனா’ என்ற விழாவில் கலந்து கொள்கிறார். தார்வாடில் உள்ள இந்திய தகவல் தொழில்நுட்பக் கழகத்தின் புதிய வளாகத்தையும் அவர் திறந்து வைக்கிறார்.
செப்டம்பர் 27, 2022 அன்று, பெங்களூருவில் ஹிந்துஸ்தான் ஏரோநாட்டிக்ஸ் நிறுவனத்தின் ஒருங்கிணைந்த கிரையோஜெனிக் என்ஜின்கள் உற்பத்தி வசதியை குடியரசுத் தலைவர் திறந்து வைக்கிறார். அவர் தென் மண்டல நச்சு நுண்மவியல்  நிறுவனத்திற்கு காணொலி மூலம் அடிக்கல் நாட்டுவார். அதே நாளில், செயின்ட் ஜோசப் பல்கலைக்கழகத்தின் தொடக்க விழாவில் குடியரசுத் தலைவர் கலந்துகொள்வார்; மேலும் பெங்களூருவில் அவரைக் கவுரவித்து கர்நாடக அரசு வழங்கும் வரவேற்பு நிகழ்ச்சியிலும் கலந்து கொள்வார்.
28ந்தேதி குடியரசுத் தலைவர் புது தில்லி திரும்புவார்.
அறிவியல் மற்றும் தொழில்நுட்பத்துறை
தேசிய புவி-ஆராய்ச்சி அறிஞர்கள் கூட்டத்தில் பங்கேற்ற புவி-ஆராய்ச்சி அறிஞர்கள், சமுதாயத்திற்கு புவி அறிவியலின் பலன் பற்றி விவாதம்
மத்திய அரசின் அறிவியல் மற்றும் தொழில்நுட்பத்துறையின் கட்டுப்பாட்டில் இயங்கும் தன்னாட்சி அமைப்பான, டேராடூனில் உள்ள வாடியா இமயமலை புவி ஆராய்ச்சி மையம் ஏற்பாடு செய்திருந்த, புவி-ஆராய்ச்சி அறிஞர்களின் 4-வது தேசிய மாநாடு இணையவழியில் நடைபெற்றது. இயற்கை வளங்கள், நீர் மேலாண்மை, நிலநடுக்கம், பருவமழை, பருவநிலை மாற்றம், இயற்கைப் பேரிடர், நதிகளின் போக்கு உள்ளிட்ட சமுதாயத்திற்கு பயனளிக்கக்கூடிய புவி-அறிவியல் குறித்த இணையவழி கருத்தரங்கில், புவி ஆராய்ச்சி அறிஞர்கள் ஏராளமானோர் கலந்துகொண்டனர்.
தொடக்க உரையாற்றிய, கருத்தரங்கின் புரவலரும், சிறப்பு விருந்தினருமான மத்திய அறிவியல்-தொழில்நுட்பத்துறை செயலாளர் பேராசிரியர் அசுதோஷ் சர்மா, தண்ணீர் ஊற்றுகளை மதிப்பிடுதல், , கட்டடப் பொறியாளர்களுக்கான புவிஅறிவியல், பயிர்கள் மற்றும் தண்ணீர் பற்றிய, பருவநிலை மாற்றம் குறித்த ஆய்வுகள், பல்வேறு தொழில்நுட்பங்களை ஒருங்கிணைத்தல், விவசாயத்திற்கு சூரியசக்தி மின்சாரப் பயன்பாடு, மற்றும் நீடித்த வளர்ச்சி உள்ளிட்ட புவி-ஆராய்ச்சியின் பல்வேறு அம்சங்கள் குறித்து எடுத்துரைத்தார்.
நாட்டின் பல்வேறு பகுதிகளையும் சேர்ந்த சிறப்பு விருந்தினர்கள் 20 பேர் உட்பட, பல்வேறு அறிஞர்கள் பங்கேற்ற இந்த இரண்டு நாள் இணையவழி கருத்தரங்கு, கடந்தவாரம் நடைபெற்றது.
பிரதமர் அலுவலகம்
ஜப்பான் நாட்டின் தேசியப் பாதுகாப்புத் தலைமைச் செயலகத்தின் தலைமைச் செயலாளர் திரு. ஷிகேரு கிட்டாமுரா பிரதமருடன் சந்திப்பு
ஜப்பான் நாட்டின் தேசியப் பாதுகாப்புத் தலைமைச் செயலகத்தின் தலைமைச் செயலாளர் திரு. ஷிகேரு கிட்டாமுரா, இன்று  புதுதில்லியில் பிரதமர் திரு. நரேந்திர மோடியைச் சந்தித்தார்.
2019 செப்டம்பர் மாதம் பதவியேற்ற பிறகு இந்தியாவிற்கு முதல்முறையாக வந்துள்ள திரு. கிட்டாமுராவை, பிரதமர் வரவேற்றார். மண்டலத்தில் அமைதி, மேம்பாடு மற்றும் பாதுகாப்பு குறித்து இருநாடுகளுக்கும் இடையே வளர்ந்துவரும் முக்கியத்துவம் வாய்ந்த ஒத்துழைப்பின் அவசியம் குறித்து பிரதமர் வலியுறுத்தினார். திரு.கிட்டாமுரா இந்தியாவின் தேசிய பாதுகாப்பு ஆலோசகருடன் நடத்தும் பேச்சுவார்த்தைகள் இருதரப்பு ஒத்துழைப்பின் இந்த முக்கியமான அம்சத்தை வலுப்படுத்த வழிவகுக்கும் என்று பிரதமர் நம்பிக்கை தெரிவித்தார்.
ஜப்பான் பிரதமர் திரு.அபே-யுடன் தமது நெருங்கிய நட்புறவை நினைவுகூர்ந்த பிரதமர், அடுத்த மாதம் இந்தியாவில் நடைபெறவுள்ள இந்தியா-ஜப்பான் வருடாந்திர உச்சிமாநாட்டுக்கு அவரை வரவேற்க ஆவலுடன் இருப்பதாகத் தெரிவித்தார்.
குறு சிறு மற்றும் நடுத்தர தொழில் துறை அமைச்சகம்
காதி மற்றும் கிராமத் தொழில்கள் ஆணையத்தின் உறுதி பிளிப்கார்ட், அமேசான் மற்றும் ஸ்னாப்டீல் ஆகியவற்றை 160 போலி காதி பொருட்களை ஆன்லைனில் இருந்து நீக்க வைத்துள்ளது
காதி மற்றும் கிராமத் தொழில்கள் ஆணையத்தின் உறுதி, பிளிப்கார்ட், அமேசான் மற்றும் ஸ்னாப்டீல் ஆகியவற்றை 160 போலி காதி பொருட்களை ஆன்லைனில் இருந்து நீக்க வைத்துள்ளது.
காதி என்னும் வணிகப் பெயரில் விற்கப்பட்டு வந்த 160 பொருட்களின் இணைய இணைப்புகள் இந்த மின் வணிக தளங்களில் இருந்து நீக்கப்பட்டுள்ளன.
இது குறித்து அறிக்கை ஒன்றை வெளியிட்டுள்ள காதி மற்றும் கிராமத் தொழில்கள் ஆணையம், காதி இந்தியா என்னும் பெயரில் பொருட்களை விற்று வந்த ஆயிரத்துக்கும் மேற்பட்ட நிறுவனங்களுக்கு நோட்டீஸ் அனுப்பப்பட்டுள்ளதாக தெரிவித்துள்ளது.
காதி முகக் கவசங்கள், மூலிகை சோப்புகள், ரவிக்கைகள், குர்தா போன்ற பொருட்கள் இந்த வணிக பெயரில் மின் வணிக தளங்களில் விற்கப்பட்டு வந்தன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1656628
MBS/GB
(Visitor Counter : 187
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மின்னணு கண்காணிப்பு மற்றும் சாலை பாதுகாப்பு அமலாக்கத்துக்கான அறிவிப்பு வெளியீடு
மின்னணு கண்காணிப்பு மற்றும் சாலை பாதுகாப்பு அமலாக்கம் தொடர்பான விதி 167ஏ குறித்த அறிவிப்பை G.S.R. 575, மத்திய சாலை போக்குவரத்து மற்றும் நெடுஞ்சாலை அமைச்சகம் கடந்த 11 தேதி வெளியிட்டுள்ளது. இந்த விதிகள், மின்னணு அமலாக்க கருவிகளை , எடைபார்க்கும் கருவி, மற்றும் இதர தொழில்நுட்ப சாதனங்கள்) அமைக்கும் விரிவான ஏற்பாடுகளை இந்த விதிமுறைகள் குறிக்கின்றன.
மின்னணு அமலாக்க கருவிகள், அட்டவணையில் குறிப்பிடப்பட்டுள்ள 132 நகரங்கள் உட்பட ஒரு மில்லியன் மக்கள் தொகைக்கு அதிகம் உள்ள நகரங்களில் தேசிய நெடுஞ்சாலை மற்றும் மாநில நெடுஞ்சாலையின் போக்குவரத்து நெரிசல் உள்ள பகுதிகள் மற்றும் முக்கிய சந்திப்புகளில் பொருத்துவதை மாநில அரசுகள் உறுதி செய்ய வேண்டும். போக்குவரத்து இடையூறு ஏற்படாத வகையில் இந்த மின்னணு கண்காணிப்பு கருவிகளை பொருத்த வேண்டும்.
இடம், தேதி மற்றும் நேரத்திற்கான மின்னணு முத்திரையுடன் கூடிய மின்னணு கண்காணிப்பு சாதனத்தின் காட்சிகள், பின்வரும் குற்றங்களுக்கு நோட்டீஸ் வழங்க பயன்படுத்தப்படலாம்:-
 பரிந்துரைக்கப்பட்ட வேக வரம்புக்குள் வாகனம் ஓட்டாதது ;
 அங்கீகரிக்கப்படாத இடத்தில் வாகனத்தை நிறுத்துதல் ;
 ஓட்டுநர்கள் மற்றும் பின்னால் அமர்ந்து செல்பவர் பாதுகாப்பு நடவடிக்கைகளை பின்பற்றாதது ;
 தலைக்கவசம் அணியாதது ;
 சிவப்பு விளக்கை கடந்து செல்வது, வாகனம் ஓட்டும் போது செல்போன் பயன்படுத்துவது. சட்டத்துக்கு புறம்பாக வாகனங்களை கடந்து செல்வது, போக்குவரத்து விதிகளை மீறி வாகனம் ஓட்டுவது, அபாயகரமாக வானகம் ஓட்டுவது ;
 அனுமதிக்கப்பட்ட எடையைவிட அதிக பொருட்களை ஏற்றிச் செல்வது வது பிரிவு)
 சீட் பெல்ட் அணியாமல் வாகனம் ஓட்டுவது ;
 சரக்கு வாகனத்தில் பயணிகளை ஏற்றிச் செல்வது 
விதி 167-ன் கீழ் மின்னணு கண்காணிப்பு கருவிகள் மூலம் வழங்கப்பட்ட அனைத்து நோட்டீஸ்களிலும் வாகனத்தின் நம்பர் பிளேட் மற்றும் தெளிவான போட்டோ ஆதாரத்துடன் போக்குவரத்து விதிமுறை மீறல் குற்றங்கள் தெரிவிக்கப்பட்டிருக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747285
மனித வள மேம்பாட்டு அமைச்சகம்
சிபிஎஸ்சி 12 ஆம் வகுப்பு தேர்வு முடிவுகள் வெளியீடு, திருவனந்தபுரம் பிராந்தியத்தில் அதிக தேர்ச்சி விகிதம்
மேல்நிலைக் கல்விக்கான மத்திய வாரியம்  12 ஆம் வகுப்பு தேர்வு முடிவுகளை இன்று வெளியிட்டுள்ளது. 97.67 சதம் தேர்ச்சி விகிதத்துடன் திருவனந்தபுரம் பிராந்தியம் முதல் இடத்தையும், 97.05 சதத்துடன் பெங்களூரு இரண்டாம் இடத்தையும், 96.17 தேர்ச்சி விகிதத்துடன் சென்னை மூன்றாம் இடத்தையும் பெற்றுள்ளன. 11,92,961 மாணவர்கள் எழுதிய இந்தத் தேர்வில் 10,59,080 பேர் தேர்ச்சி பெற்றுள்ளனர். இந்த ஆண்டு ஒட்டு மொத்த தேர்ச்சி விகிதம் 88.78 சதமாகும். இது கடந்த ஆண்டை விட 5.38 சதம் கூடுதலாகும்.
சிபிஎஸ்சி, தேர்வு முடிவுகளில், “தேர்ச்சி அடையவில்லை” என்ற சொற்றொடரை நீக்கி விட்டு “திரும்பவும் எழுதுவது அவசியம்” என்ற சொற்றொடரை சேர்க்கத் தீர்மானித்துள்ளது. எனவே சிபிஎஸ்சி மாணவர்களுக்கு அளிக்கும் ஆவணங்களிலும், அதன் இணையதளத்திலும், “தேர்ச்சி அடையவில்லை” என்ற சொற்றொடர் இனி இடம் பெறாது.
மேலும் விவரங்களுக்கு - https://pib.gov.in/PressReleasePage.aspx?PRID=1638385
(Visitor Counter : 137
நிதி அமைச்சகம்
வருவாய்த் துறையின் மத்திய நேரடி வரிகள் மற்றும் சுங்கத் துறை வாரியத்தின் 29 அதிகாரிகள் மற்றும் பணியாளர்கள் 2023 ஆம் ஆண்டுக்கான குடியரசுத் தலைவர் விருதுகளைப் பெறுகின்றனர்
வருவாய்த் துறையின் மத்திய நேரடி வரிகள் மற்றும் சுங்கத் துறை வாரியத்தில் பணியாற்றும் அதிகாரிகள் மற்றும் பணியாளர்களின் சிறப்பான சேவையைப் பாராட்டி குறிப்பாக அச்சுறுத்தல்களை கடந்து துணிவுடன் பணியாற்றும் சேவையை கவுரவிக்கும் வகையில் ஒவ்வொரு ஆண்டும் குடியரசுத் தலைவர் விருது வழங்கப்பட்டு வருகிறது. இந்த விருதுகள் குடியரசு தினத்தன்று வழங்கப்படும்.
அந்த வகையில் இந்த ஆண்டுக்கான விருதுகள் வருவாய்த் துறையின் மத்திய நேரடி வரிகள் மற்றும் சுங்கத் துறை வாரியத்தின் 29 அதிகாரிகள் மற்றும் பணியாளர்கள் தேர்வு செய்யப்பட்டுள்ளனர்.
சென்னை மண்டலத்தில் இடம் பெற்றுள்ள கோவை மத்திய சரக்கு மற்றும் சேவை வரி  கண்காணிப்பாளர் திரு ஜே ஃபெட்ரிக் சர்குரு தாஸ், சென்னை மண்டல பிரிவைச் சேர்ந்த வருவாய்ப் புலனாய்வுத் துறை இயக்குநரகத்தின் மூத்தப் புலனாய்வுத் துறை அதிகாரி திரு ஏ முரளி, கோவை சிஜிஎஸ்டியின் முதன்மை ஆணையர் அலுவலக ஆய்வாளர் திரு வி மகேந்திரன் உள்ளிட்ட 29 அதிகாரிகள் தேர்வு செய்யப்பட்டுள்ளனர்.
இந்த அதிகாரிகளுக்கு இந்த ஆண்டு குடியரசு தினவிழாக் கொண்டாட்டத்தின் போது விருதுகள் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்.
https://pib.gov.in/PressReleasePage.aspx?PRID=1893558
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 659 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 32,814 பேர் கொவிட் தொற்றால் பாதிக்கப்பட்டுள்ளனர். இது 0.07 சதவீதமாகும்.
தொற்றிலிருந்து மீண்டவர்களின் விகிதம் 98.74 சதவீதம்.
கடந்த 24 மணி நேரத்தில் 3,726 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,92,837 பேர்.
கடந்த 24 மணி நேரத்தில் 5,357 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 3.39% வாராந்திர பாதிப்பு விகிதம் 3.54%
இதுவரை மொத்தம் 92.27 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,57,894 சோதனைகள் நடத்தப்பட்டுள்ளன.
ஜல்சக்தி அமைச்சகம்
ஆறுகளில் ஏற்படும் மாசு குறித்த தகவல்கள்
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய ஜல் சக்தி இணை அமைச்சர் திரு பிஸ்வேஸ்வர் துடு கீழ்காணும் தகவல்களை அளித்தார்.
மாநகரங்கள், நகரங்கள் மற்றும் தொழிற்சாலைகளிலிருந்து வெளியேறும் சுத்திகரிக்கப்படாத மற்றும் ஓரளவு சுத்திகரிக்கப்பட்ட கழிவுநீர் ஆறுகளில் கலப்பதன் காரணமாக நாடு முழுவதும் உள்ள ஆறுகள் பெருமளவு மாசுபடுகின்றன.
மண்ணரிப்பு, கற்கள், வேளாண் கழிவுகள், திறந்தவெளி மலம் கழித்தல், திடக்கழிவு உள்ளிட்டவையும் ஆறுகளின் மாசுபாட்டிற்கு பங்களிக்கின்றன.
பல்வேறு மாநிலங்கள் மற்றும் யூனியன் பிரதேசங்களில் உள்ள மாசு கட்டுப்பாட்டு வாரியங்கள் மற்றும் குழுக்களுடன் இணைந்து நாடு முழுவதும் உள்ள ஆறுகள் உள்ளிட்ட நீர்நிலைகளின் தண்ணீர் தரத்தை மத்திய மாசு கட்டுப்பாட்டு வாரியம் கண்காணிக்கிறது. தேசிய தண்ணீர் தர கண்காணிப்பு திட்டத்தின் கீழ் நாட்டின் பல்வேறு பகுதிகளில் 4294 கண்காணிப்பு நிலையங்கள் செயல்படுகின்றன.
நாட்டில் உள்ள பல்வேறு ஆறுகளில் கலந்துள்ள கன உலோகம் உள்ளிட்ட மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1779788
பாதுகாப்பு அமைச்சகம்
இந்திய கடலோரக் காவல்படை பங்களாதேஷின் 20 மீனவர்களைமீட்டு அந்நாட்டு கடலோரக் காவல்படையிடம் ஒப்படைத்தது
இந்திய கடலோரக் காவல்படை பங்களாதேஷின் 20 மீனவர்களை மீட்டு அந்நாட்டு கடலோரக் காவல்படையிடம் ஒப்படைத்தது
புதுதில்லி, அக்.26, 2022
இந்தியா- பங்களாதேஷ் சர்வதேச கடல் எல்லைக்கோடு அருகே சாகர் தீவுக்கு அப்பால் உள்ள கடல் பகுதியில் இருந்து பங்களாதேஷைச் சேர்ந்த 20 மீனவர்களை இந்திய கடலோரக் காவல்படை 2022 அக்டோபர் 25 அன்று மீட்டது. சித்ரங் புயலில் இந்த மீனவர்களின் படகுகள் கவிழ்ந்ததை அடுத்து, இதுகுறித்து தேடுதல் மற்றும் மீட்புக் குழுவுக்கு இந்திய கடலோரக் காவல்படை தகவல் தெரிவித்தது. பின்னர் விரைந்து நடவடிக்கையை மேற்கொண்ட இந்திய கடலோரக் காவல்படையினர் இவர்களை உடனடியாக மீட்டு, பங்களாதேஷ் கடலோரக் காவல்படையிடம் ஒப்படைத்தனர்.
- புயல் கரை கடந்த பின் இந்திய கடலோரக் காவல்படை ஒடிசா மற்றும் மேற்கு வங்க கடலோரப் பகுதியை தூய்மைப்படுத்தவும், புயலால் பாதிக்கப்பட்ட கப்பல் மாலுமிகளுக்கு உதவி செய்யவும், டோர்னியர் விமானத்தை பயன்படுத்தியது. அப்போது, இந்தியா-பங்களாதேஷ் சர்வதேச கடல் எல்லை பகுதியில் இருந்து 90 நாட்டிகல் மைலுக்கு அப்பால் படகுகள் கவிழ்ந்து சுமார் 30 பேர் தத்தளிப்பது தெரிய வந்தது. உடைந்த படகுகளின் பாகங்களை பற்றிக்கொண்டு அவர்கள் உயிருக்கு போராடிய போது, இந்திய கடலோரக் காவல்படையினர் உயிர்காக்கும் தெப்பம் போன்ற சாதனத்தை விமானத்தில் இருந்து வீசினர்.
இதைத் தொடர்ந்து, கடலில் தத்தளிக்கும் 20 பேரை மீட்பதற்கு மலேசியாவின் க்லாங் துறைமுகத்தில் இருந்து கொல்கத்தாவுக்கு சென்று கொண்டிருந்த நந்த்தா பூம் என்ற வணிகக் கப்பலுக்கு இந்திய கடலோரக் காவல்படையினர் உத்தரவிட்டனர்.
- கடலோரக் காவல்படை கப்பல்களான விஜயா, வரத், சி-426 ஆகிய கப்பல்களும் தேடுதல் மற்றும் மீட்புக்கு உதவி செய்தன. இந்நிலையில், விஜயா கப்பல் மூலம் பங்களாதேஷ் மீனவர்கள் 20 பேர் மீட்கப்பட்டனர். கப்பலில் இருந்த மருத்துவ அதிகாரி மூலம் இவர்கள் பரிசோதிக்கப்பட்டு பங்களாதேஷ் கடலோர காவல்படையிடம் ஒப்படைக்கப்பட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1870986
சுற்றுச்சூழல் மற்றும் வனத்துறை அமைச்சகம்
அண்மையில் வெளியிடப்பட்ட சுற்றுச்சூழல் செயல்திறன் குறியீடு 2022-க்கு மத்திய சுற்றுச்சூழல், வனம் மற்றும் காலநிலை மாற்றம் அமைச்சகம் மறுப்பு
மத்திய சுற்றுச்சூழல், வனம் மற்றும் காலநிலை மாற்றம் அமைச்சகம், அண்மையில் வெளியிடப்பட்ட சுற்றுச்சூழல் செயல்திறன் குறியீடு 2022-க்கு மறுப்பு தெரிவித்துள்ளது. சுற்றுச்சூழல் செயல்திறன் குறியீடு 2022 அடிப்படை ஆதாரமற்ற மற்றும் அறிவியல்பூர்வமற்ற முறையிலும், வெற்று யூகங்களின் அடிப்படையிலும் வெளியிடப்பட்டுள்ளதாக தெரிவிக்கப்பட்டுள்ளது.
புதிய குறியீடு, மிகக்குறைந்த கரியமில வாயு உமிழ்வு தொடர்பான வரலாற்று தரவுகளை மறைத்துள்ளது. விவசாயிகள் அதிகம் உள்ள வளரும் நாடுகளுக்கு, மண் ஆரோக்கியம், வேளாண் பல்லுயிர், உணவு இழப்பு மற்றும் கழிவுகள் உள்ளிட்டவை முக்கியமானவை. இவை புதிதாக வெளியிடப்பட்டுள்ள, சுற்றுச்சூழல் செயல்திறன் குறியீடு 2022 சேர்க்கப்படவில்லை.
மேற்கூறிய பல்வேறு காரணங்களால், சுற்றுச்சூழல் செயல்திறன் குறியீடு 2022-க்கு, மத்திய சுற்றுச்சூழல் வனம் மற்றும் காலநிலை அமைச்சகம் மறுப்பு தெரிவித்துள்ளது.
மேலும் விவரங்களுக்கு பின்வரும் ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1832058
பிரதமர் அலுவலகம்
‘8 ஆண்டு நல்லாட்சியின்‘ சிறப்பம்சம்களை பிரதமர் பகிர்ந்துள்ளார்
பிரதமர் திரு.நரேந்திர மோடி, தமது 8 ஆண்டுகால நல்லாட்சியின்போது, மேற்கொள்ளப்பட்ட பல்வேறு முன்முயற்சிகள் மற்றும் சீர்திருத்தங்கள் குறித்து, தமது இணையதளம்  மற்றும் MyGov இணையதளத்தில் வெளியான கட்டுரைகள் மற்றும் ட்விட்டர் பதிவுகளை பகிர்ந்துள்ளார். இந்தக் கட்டுரைகள் மற்றும் ட்விட்டர் பதிவுகள், மத்திய அரசின் தற்சார்பு இந்தியா, மக்கள் நலன் சார்ந்த மற்றும் மனிதநேய அணுகுமுறை, பாதுகாப்புத்துறை சீர்திருத்தங்கள் மற்றும் ஏழைகள் நலன் சார்ந்த ஆளுகையை ஊக்குவிப்பதற்கான முயற்சிகளை எடுத்துரைக்கின்றன.
பிரதமர் வெளியிட்டுள்ள தொடர் பதிவுகளில்:
“தற்சார்பு இந்தியாவை உருவாக்க 130கோடி இந்தியர்கள் முடிவு செய்துள்ளனர். தற்சார்புக்கான எங்களது ஊக்குவிப்பு நடவடிக்கைகள், உலகம் வளம் பெறுவதற்கான பங்களிப்பால் உருவானது. #8YearsOfSushasan”.
“எங்களது அரசு, ஒவ்வொரு இந்தியரின் நலனையும் பாதுகாக்கும் அரசாகும். நாங்கள், மக்கள் நலன் சார்ந்த மற்றும் மனிதநேய அணுகுமுறையுடன் இயக்கப்படுகிறோம். #8YearsOfSushasan”.
“நமோ செயலியில் உள்ள இந்தக் கட்டுரை, உள்நாட்டுமயமாக்கல், பாதுகாப்பு தொழில்வழித் தடங்களை உருவாக்குதல், பாதுகாப்புத் தளவாட ஏற்றுமதியை ஊக்குவித்தல் மற்றும் பல அம்சங்கள் மீது சிறப்புக் கவனம் செலுத்தும்விதமாக பாதுகாப்புத் துறையில் மேற்கொள்ளப்பட்ட தொடர் சீர்திருத்தங்களை விளக்குகின்றன. #8YearsOfSushasan”.
“‘அனைபவரும் இணைவோம், அனைவரும் உயர்வோம், அனைவரின் நம்பிக்கையைப் பெறுவோம் மற்றும் அனைவரும் முயச்சிப்போம்‘ என்ற தாரக மந்திரத்தால் ஈர்க்கப்பட்ட எங்களது அரசு, மக்கள் நலன் சார்ந்த ஆளுகையை ஊக்குவிப்பதற்கான தொடர் முயற்சிகளை மேற்கொண்டு வருகிறது. இந்த முயற்சிகள், ஏழைகள், இளைஞர்கள், விவசாயிகள், பெண்கள் மற்றும் நலிந்த பிரிவினருக்கு உதவக் கூடியவை ஆகும்.
பிரதமர் அலுவலகம்
கேலோ இந்தியா பல்கலைக்கழக விளையாட்டுக்கள் தொடக்க விழாவையொட்டி பிரதமர் வெளியிட்ட செய்தி
கேலோ இந்தியா பல்கலைக்கழக விளையாட்டுக்கள் தொடக்க விழாவையொட்டி பிரதமர் திரு நரேந்திர மோடி இன்று தமது செய்தியை பகிர்ந்துள்ளார். பெங்களூருவில் இந்தப் போட்டிகளை குடியரசு துணைத்தலைவர் திரு எம் வெங்கய்யா நாயுடு தொடங்கி வைத்தார்.
இந்த விளையாட்டுப் போட்டிகளையொட்டி பிரதமர் வெளியிட்ட செய்தியில், நாட்டின் இளமையான ஆர்வத்தின் அடையாளமாகவும், தொழில்முறை பணியாளர்களின் பெருமிதமாகவும், பெங்களூரு விளங்குகிறது என்று குறிப்பிட்டுள்ளார். புதிய தொழில்கள் தொடக்கமும். விளையாட்டுப் போட்டிகள் தொடக்கமும் இங்கு ஒரே நேரத்தில் நடைபெறுவது குறிப்பிடத்தக்கது என்று அவர் கூறியுள்ளார். கேலோ இந்தியா பல்கலைக்கழக விளையாட்டுக்கள் பெங்களூருவில் நடத்தப்படுவது இந்த அழகிய நகரின் சக்தியை அதிகப்படுத்துவதாகும் என்று அவர் தெரிவித்தார்.
வெற்றியின் முதலாவது மந்திரம் குழு உணர்வு என்பதன் முக்கியத்துவத்தை கோடிட்டுக் காட்டிய பிரதமர், இது விளையாட்டுக்களிலிருந்து கற்றுக் கொள்ளப்படுகிறது என்று குறிப்பிட்டுள்ளார். இந்த உணர்வு வாழ்க்கை முறையை காண்பதற்கு புதிய வழியையும் காட்டுகிறது. ஆர்வம், சவால்கள், தோல்வியிலிருந்து பாடம் கற்றல், நேர்மை, வாழவதற்கான திறமை போன்று விளையாட்டுகளுக்கும், வாழ்க்கைக்கும் இடையேயுள்ள ஒற்றுமைகளையும் அவர் கவனத்திற்குக் கொண்டுவந்தார். இப்போது நாட்டில் புதிதாக விளையாட்டு அறிவியல் மையங்கள் நிறுவப்பட்டுள்ளன. விளையாட்டுக்களுக்கு என்றே அர்ப்பணி்க்கப்பட்ட பல்கலைக்கழகங்கள் வந்து கொண்டிருக்கின்றன. இது உங்களின் வசதிக்காகவும், உங்களின் கனவுகள் நனவாகவும், செய்யப்படுகின்றன என்று பிரதமர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1819603
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் விதிமுறைகளை மீறிய கட்டுமான நிறுவனங்களுக்கு ரூ.1.59 கோடி அபராதம்
சுற்றுச்சூழல் விதிமுறைகளை மீறிய கட்டுமான நிறுவனங்களுக்கு மத்திய மற்றும் மாநில மாசு கட்டுப்பாட்டு வாரியங்கள் ரூ.1.59 கோடி அபராதம் விதித்தன.
கட்டிடங்கள் கட்டுதல், பழைய கட்டிடங்களை இடித்தல் போன்றவற்றால் ஏற்படும் தூசியால் காற்று மாசு அதிகரிக்கிறது. இதை கட்டுப்படுத்துவதற்காக, சுற்றுச்சூழல் விதிமுறைகளை மீறும் கட்டுமான நிறுவனங்கள், கட்டிட இடிப்பு நிறுவனங்கள் மீது நடவடிக்கை எடுக்கும்படி மத்திய மாசு கட்டுப்பாட்டு வாரியம், ஹரியானா, ராஜஸ்தான், உத்தரப் பிரதேசம், தில்லி மாசுக் கட்டுப்பாடு வாரியங்களுக்கு, தில்லி மற்றும் தேசிய புறநகர் மண்டலத்தில் உள்ள காற்றுத்தர மேலாண்மை ஆணையம் உத்தரவிட்டது.
அதன்படி 227 சிறப்பு குழுக்கள் அமைக்கப்பட்டு, கடந்தாண்டு டிசம்பர் 24ம் தேதி முதல் 31ம் தேதி வரை 3000 இடங்களில் அதிரடி சோதனைகள் நடத்தப்பட்டன. இதில் 386 இடங்களில் சுற்றுச்சூழல் விதிமுறைகள் மீறப்பட்டது கண்டறிப்பட்டது. அங்கு பணியில் ஈடுபட்டிருந்த நிறுவனங்களுக்கு சுற்றுச்சூழல் இழப்பீடாக ரூ.1.59 கோடி அபராதம் விதிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1685997
பிரதமர் அலுவலகம்
ரேபரேலியில் வளர்ச்சித் திட்டங்களை தொடங்கி வைத்தார் பிரதமர்
உத்தரபிரதேச மாநிலத்தில் இன்று ஒருநாள் சுற்றுப் பயணம் மேற்கொண்ட பிரதமர் திரு நரேந்திர மோடி, ரேபரேலி நவீன ரயில்பெட்டித் தொழிற்சாலையை பார்வையிட்டார். பின்னர் நடைபெற்ற பொதுக் கூட்டத்தில், அங்கு தயாரிக்கப்பட்ட 900-ஆவது ரயில்பெட்டி மற்றும் ஹம்சஃபார் ரயிலை பிரதமர் கொடியசைத்து அனுப்பி வைத்தார். மேலும், ரேபரேலியில், பல்வேறு வளர்ச்சித் திட்டங்களை நாட்டிற்கு அர்ப்பணித்து, தொடங்கி வைத்து, புதிய திட்டங்களுக்கு அடிக்கல் நாட்டினார்.
நிகழ்ச்சியில் பேசிய பிரதமர், இன்று அர்ப்பணிக்கப்பட்டு தொடங்கி வைக்கப்பட்ட அல்லது அடிக்கல் நாட்டப்பட்ட திட்டப் பணிகளின் மொத்த மதிப்பு ரூ.1000 கோடி என்றார்.
ரேபரேலி நவீன ரயில்பெட்டித் தொழிற்சாலை, இளைஞர்களுக்கு வேலைவாய்ப்பு அளிப்பதுடன், ரயில் பெட்டி தயாரிப்பில் ஒரு சர்வதேச மையமாகவும் உருவெடுத்துள்ளதாக பிரதமர் தெரிவித்தார்.
1971 ஆம் ஆண்டு இதேநாளில் இந்திய ராணுவம், பயங்கரவாதம், கொடூரம் மற்றும் சட்ட விரோத செயல்களை தோற்கடித்ததை பிரதமர் நினைவு கூர்ந்தார். இன்று நமது ராணுவப் படைகளை வலுப்படுத்தும் பணி ஒருபுறம் மேற்கொள்ளப்படும் வேளையில், மறுபுறம் சிலர் நமது ராணுவம் வலுப்பெறுவதை விரும்பவில்லை என்றும் பிரதமர் குறிப்பிட்டார். அத்தகையவர்கள் சில ஒப்பந்தங்கள் பற்றி தெரிவிக்கும் பொய்யான கருத்துக்கள், பாதுகாப்பு அமைச்சகம், விமானப்படை மற்றும் வெளிநாட்டு அரசு மீது தவறான எண்ணத்தை ஏற்படுத்துவதாக உள்ளது. பொய் கூறுபவர்களின் மனோபாவத்தை, உண்மையால்தான் வெல்ல முடியும் என்றும் அவர் கூறினார். நாட்டின் பாதுகாப்பு மற்றும் ராணுவப் படைகளின் தேவைகள் என்று வரும்போது, தேச நலன் ஒன்றையே கருத்தில் கொண்டு மத்திய அரசு செயல்படுகிறது.
விவசாயிகளின் வருமானத்தை அதிகரிக்க ஏதுவாக, ஏற்கனவே 22 வகையான பயிர்களுக்கான குறைந்தபட்ச ஆதரவு விலையை மத்திய அரசு உயர்த்தியுள்ளது. இந்த முடிவால் மட்டும் விவசாயிகளுக்கு ரூ.60,000 கோடி கூடுதலாக கிடைக்கும். எதிர்பாராத காரணங்களால் பயிர்களுக்கு பாதிப்பு ஏற்படும் போது, பிரதமரின் பயிர்க்காப்பீடுத் திட்டம் மூலமும் விவசாயிகள் பயனடைகின்றனர்.
“அனைவரும் இணைவோம்-அனைவரும் உயர்வோம்” என்பதை தாரக மந்திரமாக கொண்டு மத்திய அரசு செயல்படுவதாகவும் பிரதமர் தெரிவித்தார்.
நிதி அமைச்சகம்
மத்திய அரசு தமிழகத்திற்கு ஜிஎஸ்டி இழப்பீடாக ரூ. 12305 கோடி வழங்கியுள்ளது
மத்திய அரசு ரூ. 1,65,302 கோடியை ஜி.எஸ்.டி இழப்பீடாக மாநில/யூனியன் பிரதேச அரசுகளுக்கு 2019-20 நிதியாண்டில் வழங்கியுள்ளது.
மத்திய அரசு 2019-20 நிதியாண்டில் தமிழகத்திற்கு சரக்கு மற்றும் சேவைப் போக்குவரத்து வரி இழப்பீடாக ரூ. 12305 கோடி வழங்கியுள்ளது அதே போல் புதுச்சேரிக்கு ரூ. 1057கோடியை ஜிஎஸ்டி இழப்பீடாக வழங்கியுள்ளது.
மத்திய அரசு சமீபத்தில் மார்ச் 2020க்கு ஜிஎஸ்டி இழப்பீடாக ரூ.13,806 கோடியை மாநில அரசுகளுக்கு வழங்கியுள்ளது. இந்த தொகையைக் கணக்கில் எடுத்துக்கொண்டால், 2019-20 வரை முழு இழப்பீடும் மாநிலங்களுக்கு விடுவிக்கப்பட்டுள்ளது. 2019-20ஆம் ஆண்டிற்கான மொத்த இழப்பீட்டுத் தொகை ரூ. 1,65,302 கோடி ஆகும். 2019-20ஆம் ஆண்டில் சேகரிக்கப்பட்ட செஸ் வரித் தொகை ரூ. 95,444 கோடி ஆகும்.
2019-20க்கான இழப்பீட்டை வெளியிட, 2017-18 மற்றும் 2018-19ஆம் ஆண்டுகளில் சேகரிக்கப்பட்ட செஸ் தொகையின் நிலுவைத் தொகையும் பயன்படுத்தப்பட்டது.மேலும், மத்திய அரசு ரூ.33,412 கோடியை இந்திய ஒருங்கிணைந்த நிதியிலிருந்து இழப்பீட்டு நிதிக்கு மாற்றியுள்ளது.
(Visitor Counter : 230